Ελληνικές αυτοδιοικητικές εκλογές 2014

Οι Ελληνικές αυτοδιοικητικές εκλογές 2014, ή εναλλακτικά ελληνικές Δημοτικές και Περιφερειακές εκλογές του 2014, διεξήχθησαν την Κυριακή 18 Μαΐου 2014 και οι επαναληπτικές εκλογές πραγματοποιήθηκαν την Κυριακή 25 Μαΐου 2014. Ο β' γύρος των αυτοδιοικητικών εκλογών πραγματοποιήθηκε μαζί με τις Ευρωεκλογές του 2014. Η θητεία των εκλεγμένων μελών ορίστηκε από την 1η Σεπτεμβρίου 2014 μέχρι την 31η Αυγούστου 2019. Η Ελληνική Τοπική Αυτοδιοίκηση περιλαμβάνει 13 περιφέρειες και 325 δήμους. Σε 3 δήμους έγιναν επαναληπτικές εκλογές στις 30 Νοεμβρίου, έπειτα από απόφαση των Διοικητικών Πρωτοδικείων Αθηνών και Πειραιώς.Στις περιφερειακές εκλογές, από τον πρώτο γύρο εξελέγη περιφερειάρχης μόνο στην Περιφέρεια Ηπείρου, ενώ στις υπόλοιπες το αποτέλεσμα κρίθηκε στον δεύτερο γύρο. Η Νέα Δημοκρατία έλαβε 24,79% και κέρδισε σε 6 περιφέρειες (στις Περιφέρειες Θεσσαλίας, Αν. Μακεδονίας & Θράκης, Πελοποννήσου, Στερεάς Ελλάδας, Νοτίου Αιγαίου και Βορείου Αιγαίου), ενώ ο ΣΥΡΙΖΑ με πανελλαδικο ποσοστό 26,23% πρώτευσε στην Περιφέρεια Αττικής και στην Περιφέρεια Ιονίων Νήσων.Στις δημοτικές εκλογές, που έγιναν επίσης σε δύο γύρους, εξελέγησαν δήμαρχοι από τον πρώτο γύρο σε περισσότερους από 100 δήμους της χώρας. Στους μεγάλους δήμους έγιναν επανεκλογές. Έτσι, ο Γιώργος Καμίνης επανεκλέχθηκε στην Αθήνα και ο Γιάννης Μπουτάρης στη Θεσσαλονίκη, ενώ στον Πειραιά επικράτησε ο Γιάννης Μώραλης.Η συμμετοχή σε αυτές τις αυτοδιοικητικές εκλογές δεν ήταν υψηλή σε αρκετά μέρη της χώρας. Στο Βελβεντό η αποχή του πρώτου γύρου ήταν της τάξεως του 72%.Στη Θεσσαλονίκη ταυτόχρονα με τον πρώτο γύρο των εκλογών, διεξήχθη και δημοψήφισμα για το νερό, στο οποίο οι ψηφοφόροι τάχθηκαν κατά της ιδιωτικοποίησης της ΕΥΑΘ, σε ποσοστό 98%.

 Ανατολικής Μακεδονίας και Θράκης Ο πρώην Νομάρχης Ξάνθης Γιώργος Παυλίδης εξελέγη περιφερειάρχης Ανατολικής Μακεδονίας-Θράκης, συγκεντρώνοντας στον δεύτερο γύρο ποσοστό 56,3% των ψήφων έναντι 43,6% για τον απερχόμενο Άρη Γιαννακίδη. Αττικής Η Νέα Δημοκρατία υπέστη την μεγαλύτερη ήττα της στην Αττική από το 1974. Περιφερειάρχης εξελέγη η υποστηριζόμενη από το ΣΥΡΙΖΑ, Ρένα Δούρου επικρατώντας του Γιάννη Σγουρού. Βορείου Αιγαίου Η ΝΔ κέρδισε τις περιφερειακές εκλογές στην Περιφέρεια Βορείου Αιγαίου, καθώς η υποψήφιά της, Χριστιάνα Καλογήρου επικράτησε με ποσοστό 53% των ψήφων του έως τότε περιφερειάρχη, Νάσου Γιακαλή. Δυτικής Ελλάδας Ο Απόστολος Κατσιφάρας κέρδισε την επανεκλογή με ποσοστό 50,47% έναντι 49,53% του Ανδρέα Κατσανιώτη στον δεύτερο γύρο των εκλογών στις 25 Μαΐου. Δυτικής Μακεδονίας Ο Θεόδωρος Καρυπίδης κέρδισε στις περιφερειακές εκλογές τον απερχόμενο Γεώργιο Δακή με 59% έναντι 41% για τον αντίπαλό του. Ηπείρου Η Περιφέρεια Ηπείρου ήταν η μοναδική από τις 13 περιφέρειες που ανέδειξε περιφερειάρχη από τον πρώτο γύρο. Επανεξελέγη ο Αλέξανδρος Καχριμάνης με ποσοστό 50,83%. Θεσσαλίας Επανεκλέχθηκε ο Κωνσταντίνος Αγοραστός στον δεύτερο γύρο των περιφερειακών εκλογών, στην Περιφέρεια Θεσσαλίας. Ο υποψήφιος της ΝΔ συγκέντρωσε ποσοστό 54,5% έναντι 45,5% για το Νίκο Τσιλιμίγκα. Ιονίων Νήσων Ο επικεφαλής της "Ανάσας για τα Ιόνια Νησιά", Θεόδωρος Γαλιατσάτος επικράτησε στον δεύτερο γύρο του έως τότε Περιφερειάρχη Σπύρου Σπύρου, με ποσοστό 59,93%. Κεντρικής Μακεδονίας Ο Απόστολος Τζιτζικώστας επανεξελέγη για δεύτερη θητεία ως περιφερειάρχης στην Περιφέρεια Κεντρικής Μακεδονίας αποσπώντας ποσοστό 71% έναντι γύρω στο 29% για τον Γιάννη Ιωαννίδη. Αντιπεριφερειάρχες εξελέγησαν οι: Βούλα Πατουλίδου (Θεσσαλονίκη), Κώστας Καλαϊτζίδης (Ημαθία), Σοφία Μαυρίδου (Πιερία), Περικλής Κολότσιος (Κιλκίς), Θόδωρος Θεοδωρίδης (Πέλλα), Γιάννης Μωυσιάδης (Σέρρες) και Γιάννης Γιώργος (Χαλκιδική). Κρήτης Ο Σταύρος Αρναουτάκης επανεκλέχθηκε περιφερειάρχης Κρήτης ως ανεξάρτητος υποψήφιος, έχοντας την υποστήριξη της Δράσης, επικρατώντας στον β' γύρο των αυτοδιοικητικών εκλογών του υποστηριζόμενου από τη ΝΔ υποψήφιου Σεραφείμ Τσόκα. Ο συνδυασμός «Κρήτη Πρώτη Δύναμη» του επανεκλεγέντα περιφερειάρχη Αρναουτάκη εξέλεξε και τους τέσσερις αντιπεριφερειάρχες. Είναι οι: Ευριπίδης Κουκιαδάκης (Ηράκλειο), Απόστολος Βουλγαράκης (Χανιά), Μαρία Λιονή (Ρέθυμνο) και Πελαγία Πετράκη (Λασίθι). Νοτίου Αιγαίου Με ποσοστό 56,8% ο Γιώργος Χατζημάρκος (ανεξάρτητος με υποστήριξη ΝΔ) κέρδισε τον απερχόμενο περιφερειάρχη Γιάννη Μαχαιρίδη , ανεξάρτητο Πελοποννήσου Στην Περιφέρεια Πελοποννήσου εξελέγη ξανά (με ποσοστό 59,3%) περιφερειάρχης ο Πέτρος Τατούλης, υποστηριζόμενος από τη ΝΔ. Στερεάς Ελλάδας Ο Κώστας Μπακογιάννης εξελέγη περιφερειάρχης Στερεάς στον δεύτερο γύρο, συγκεντρώνοντας ποσοστό 56,06% έναντι γύρω στο 44% για το Βαγγέλη Αποστόλου. Συνολικά, η ΝΔ κέρδισε σε 8 περιφέρειες, ο ΣΥΡΙΖΑ σε 3 περιφέρειες (εκ των οποίων στη 1 ήταν ανεξάρτητος), ενώ σε 2 περιφέρειες κέρδισαν ανεξάρτητοι με το ΠΑΣΟΚ. Από τους περιφερειάρχες, οι 6 από τους 13 επανεκλέχτηκαν και σε 7 περιφέρειες εξελέγησαν νέα πρόσωπα. Στους δήμους μεγάλων πόλεων, κέρδισαν οι κεντροαριστεροί υποψήφιοι, χωρίς κομματική στήριξη, ενώ ο ΣΥΡΙΖΑ κέρδισε στο Δήμο Κέρκυρας και το ΚΚΕ το Δήμο Πατρέων. Από τον πρώτο γύρο εξελέγησαν δήμαρχοι στην Αλεξανδρούπολη (Ευάγγελος Λαμπάκης), στην Κομοτηνή (Γεώργιος Πετρίδης), Γρεβενά (Γεώργιος Δασταμάνης), Κατερίνη (Σάββας Χιονίδης), Καρπενήσι (Νικόλαος Σουλιώτης), Πολύγυρο (Αστέριος Ζωγράφος), Ναύπλιο (Δημήτριος Κωστούρος) και Καλαμάτα (Παναγιώτης Νίκας). Δήμαρχος Καβάλας εξελέγη η γιατρός Δήμητρα Τσανάκα, η οποία έγινε η πρώτη γυναίκα στο αξίωμα αυτό στην ιστορία της πόλης, ενώ στην Ξάνθη Δήμαρχος εξελέγη ο Χαράλαμπος Δημαρχόπουλος. Στη Δράμα εξελέγη ο Χριστόδουλος Μαμσάκος, επικρατώντας του απερχόμενου Κυριάκου Χαρακίδη. Δήμος Αθηναίων Ο Γεώργιος Καμίνης επανεκλέχθηκε Δήμαρχος Αθηναίων, με ποσοστό 51,4% στον δεύτερο γύρο έναντι 48,6% για τον αντίπαλό του, Γαβριήλ Σακελλαρίδη. Δήμος Θεσσαλονίκης Στη Θεσσαλονίκη παράλληλα με τον πρώτο γύρο των δημοτικών εκλογών, διεξήχθη και άτυπο δημοψήφισμα, το οποίο η κυβέρνηση επιχείρησε ανεπιτυχώς να το αποτρέψει. Οι Θεσσαλονικείς καταψήφισαν (σε ποσοστό 98,04%) την πρόταση να ιδιωτικοποιηθεί η ΕΥΑΘ. Ο Γιάννης Μπουτάρης κέρδισε δεύτερη θητεία με 58% των ψήφων στο δεύτερο γύρο. Δήμος Πατρέων Δήμος Ηρακλείου Δήμος Πειραιώς Δήμος Λαρισαίων Δήμος Βόλου Δήμος Περιστερίου Δήμος Ρόδου Δήμος Ιωαννιτών Επίσημη ιστοσελίδα αποτελεσμάτων εκλογών, Υπουργείο Εσωτερικών Αποτελέσματα Δημοτικών & Νομαρχιακών Εκλογών, in.gr Εκλογές 2014 - Ειδήσεις Αυτοδιοικητικές Εκλογές 2014 Δημοτικές εκλογές 2014 - Τελευταία Νέα